text: দীর্ঘমেয়াদী সমর্থন বা লং-টার্ম সাপোর্ট (, LTS) হলো একটি পণ্য জীবনচক্র ব্যবস্থাপনা নীতি যেখানে কম্পিউটার সফটওয়্যারের স্টেবল মুক্তি প্রামাণিক সংস্করণের চেয়ে বেশি সময় ধরে বহাল রাখা হয়।  এ শব্দটি উন্মুক্ত-উৎসের সফটওয়্যারের জন্য বেশি ব্যবহার করা হয়, যেখানে এটি এমন একধরনের সফটওয়্যার সংস্করণকে বুঝায়, যা প্রামাণিক মাস বা বছরের বেশি সময় ধরে সমর্থন পায়।
  
  স্বল্পমেয়াদী সমর্থন বা শর্ট-টার্ম সাপোর্ট (, STS) হলো এমন একটি শব্দ যা প্রামাণিক সমর্থন নীতির থেকে আলাদা সফটওয়্যার সংস্করণের সমর্থন সময়কে ইঙ্গিত করে। প্রামাণিক সময়ের চেয়ে এ ধরনের সংস্করণেসর সমর্থনের মেয়াদ কম হয়।
  
  বৈশিষ্ট্য
  এলটিএসের প্রয়োগ হয় সফটওয়্যার উন্নয়ন প্রক্রিয়া ও সফটওয়্যার মুক্তি জীবনচক্রে। দীর্ঘমেয়াদী সমর্থন, সফটওয়্যারের সমর্থনের মেয়াদ বাড়ায়, সাথে সাথে ঝুকি, ব্যয় ও উন্নয়নে ব্যঘাত রোধে ধরন ও হালনাগাদের পোনপৌনিকতায়ও পরিবর্তন আনে। তবে এ সময় বৃদ্ধি মানে শুধুমাত্র বা আবশ্যিকভাবে প্রযুক্তিক সমর্থনের সময় বৃদ্ধি না।
  
  দীর্ঘমেয়াদী সমর্থন সময়কালের প্রথম দিকে সফটওয়্যার উন্নয়নকারীরা একটি সুবিধা সুপ্তায়িতি আরোপ করে। তারপর তারা সফটওয়্যার বাগ ঠিক করতে ও নিরাপত্তা মজবুত করতে প্যাচ বানালেও, নতুন কোন বৈশিষ্ট্য বা সুবিধা যুক্ত না করার মাধ্যমে তারা নতুন সমস্যা সৃষ্টিও এড়াতে পারে।
  
  যৌক্তিকতা
  কোন সফটওয়্যারকে হালনাগাদের আগে, একজন সিদ্ধান্ত প্রণেতাকে হালনাগাদের ঝুকি ও ব্যয়কে বিবেচনায় নিতে হয়। 
  
  সফটওয়্যার উন্নয়নকারীরা নতুন সুবিধা যোগ করে ও পূর্বের বাগগুলো ঠিক করার সাথে সাথে, এটা সম্ভব যে, তারা মাঝেমধ্যে নতুন বাগও তার সাথে যুক্ত করতে পারে বা হয়তো পুরোনো কোন সুবিধাকেও ঠিকভাবে কাজ করতে বাধাগ্রস্থ করতে পারে।  এমন কোন ভুলকে বলা হয় রিগ্রেশন। একজন সফটওয়্যার নিয়ন্ত্রণকারী বা প্রকাশক দুটি উপায়ে রিগ্রেশনের ঝুকি এড়াতে পারে, হয় প্রধান হালনাগাদগুলো আরও কম সময় পর পর প্রকাশ করে বা ব্যবহারকারীদের সফটওয়্যারটির আলাদা হালনাগাদকৃত সংস্করণ ব্যবহারের সুযোগ করে দিয়ে। দীর্ঘমেয়াদে সমর্থিত বা এলটিএস সফটওয়্যার এ দুটো ঝুকি-নিরসন পদ্ধতির প্রয়োগ করে।
  
  ভিন্ন এলটিএস সংস্করণসহ সফটওয়্যারসমূহ
  
  ১. উবুন্টুর পিতা ডেবিয়ানের জন্য সমর্থনের মেয়াদকাল স্টেবল সংস্করণ প্করাশের পর এক বছর। ডেবিয়ান ৬.০ "স্কুইজ"-এর জন্য একটি এলটিএস প্রকল্প ছিলো, যা ফেব্রুয়ারি ২০১৬ পর্যন্ত সমর্থন পেয়েছে।
  
  তথ্যসূত্র
title: দীর্ঘমেয়াদী সমর্থন